Bayamo
Store norske leksikon,Geografi,Verdens geografi,Nord- og Mellom-Amerika,Cubas geografi
Bayamo er en kommune og by i Cuba, hovedstad i provinsen Granma. Byen ligger ved elven Bayamo, ved nordskråningen av fjellkjeden Sierra Maestra, og har 239 225 innbyggere (ONE, estimat for 2019).
Bayamo er et viktig produksjons- og transportsenter med variert industri. Viktige næringer er storfeoppdrett, sement- og meieriproduksjon, sukkerraffinering og -destillering. Byen ble grunnlagt av Diego Velázquez i 1513 som den andre spanske kolonien på Cuba. På 1800-tallet ble byen et senter for revolusjonære bevegelser, og ga navn til den kubanske nasjonalsangen, Himno de Bayamo. Både tiårskrigen (1868–78) og det vellykkede uavhengighetsopprøret i 1895 begynte i Bayamo. Les mer i Store norske leksikon Cubas geografi Cubas befolkning Cubas historie